
Ministru kabineta sēdes protokollēmums

Noteikumu projekts "Eiropas Savienības kohēzijas politikas programmas 2021.–2027. gadam 4.3.6. specifiskā atbalsta mērķa "Veicināt nabadzības vai sociālās atstumtības riskam pakļauto cilvēku, tostarp vistrūcīgāko un bērnu, sociālo integrāciju" 4.3.6.7. pasākuma "Starpnozaru sadarbības un atbalsta sistēmas izveide bērnu veselīgai attīstībai un sekmīgai pašrealizācijai" īstenošanas noteikumi"

· 1. Pieņemt iesniegto noteikumu projektu.
· 2. Valsts kancelejai sagatavot noteikumu projektu parakstīšanai.
· 3. Līdz Eiropas Sociālā fonda Plus līdzfinansētā Eiropas Savienības kohēzijas politikas programmas 2021.–2027. gadam 4.3.6. specifiskā atbalsta mērķa “Veicināt nabadzības vai sociālās atstumtības riskam pakļauto cilvēku, tostarp vistrūcīgāko un bērnu, sociālo integrāciju” 4.3.6.7.pasākuma "Starpnozaru sadarbības un atbalsta sistēmas izveide bērnu veselīgai attīstībai un sekmīgai pašrealizācijai" projekta iesnieguma apstiprināšanai sadarbības iestādē Valsts kanceleja normatīvajos aktos noteiktā kārtībā, pamatojoties uz Ministru kabineta 2018. gada 17. jūlija noteikumu Nr. 421 “Kārtība, kādā veic gadskārtējā valsts budžeta likumā noteiktās apropriācijas izmaiņas” 24.2. apakšpunktu, lūgs pārdalīt finansējumu ne vairāk kā 1 484 035 euro apmērā no budžeta resora „74. Gadskārtējā valsts budžeta izpildes procesā pārdalāmais finansējums” programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai””.
· 4. Valsts kancelejai nekavējoties informēt Ministru kabinetu gadījumā, ja izmaksas, kas veiktas pirms projekta iesnieguma apstiprināšanas, varētu netikt vai netiek attiecinātas no ESF+, sagatavojot attiecīgu informatīvo ziņojumu, kurā norādīts detalizēts apraksts par radušos situāciju un neatbilstības rašanās cēloņiem un finansiālo ietekmi, un sniegts apraksts par turpmāko iespējamo risinājumu, lai turpinātu attiecīgā plānotā projekta īstenošanu. Plānotā projekta turpmāka īstenošana vai tā pārtraukšana notiek, ievērojot Ministru kabineta lemto.
· 5. Valsts kancelejai 4.3.6.7. pasākuma projekta iesnieguma sagatavošanas laikā un projekta īstenošanas laikā iesaistīt noteikumu projekta 13. punktā minētos sadarbības partnerus diagnostikas, profilakses aktivitāšu, konsultatīvo, agrīnās intervences un atbalsta pakalpojumu (turpmāk – pakalpojumi) izstrādē un iespēju robežās paredzēt pakalpojuma pilotprojekta īstenošanu sadarbības partneru institucionālajā ietvarā atbilstoši pakalpojumu saturiskajai piederībai nozarei.
· 6. Valsts kancelejai sadarbības līgumos papildus noteikumu projekta 16. un 17. punktā minētajiem nosacījumiem iekļaut arī informāciju par pakalpojumu turpmāku attīstības plānošanu atbilstošās nozares politikas īstenošanā, kā arī starpinstitucionālas sadarbības mehānisma izstrādi pakalpojumu attīstībai.
· 7. Valsts kancelejai līdz 2024. gada 2. septembrim iesniegt Ministru kabinetā informatīvo ziņojumu par 4.3.6.7. pasākuma "Starpnozaru sadarbības un atbalsta sistēmas izveide bērnu veselīgai attīstībai un sekmīgai pašrealizācijai" ieviešanu, ietverot iespējamos risinājumus pakalpojumu nodošanai nozaru ministrijām pēc to saturiskās piederības, nepieciešamajiem normatīvā regulējuma grozījumiem, kā arī starpinstitucionālās sadarbības risinājumiem.

